**ПОЯСНИТЕЛНИ БЕЛЕЖКИ**

по чл. 33а1, т. 2 от Наредба № 2/17.09.2003г. за първото тримесечие на 2017 г. за

Алфа Енерджи ЕАД

1. **Обща информация**

Алфа Енерджи ЕАД е вписано в Търговския регистър при Агенция по вписванията под ЕИК 202243896. Дружеството е със седалището и адрес на управление- Гр. София, ул.Съборна №14, ет.4.

Алфа Енерджи ЕАД е с предмет на дейност придобиване, изграждане, експлоатация и управление на енергийни мощности; проектантска, строителна, инженерингова и консултантска дейност в областта на енергетиката; представителство, посредничество, агентство и мениджмънт на български и чуждестранни фирми в страната и в чужбина; всякаква друга търговска дейност, незабранена от законите на РБългария, и за която не се изисква предварително разрешение /лицензия/ от държавен орган, като в случай, че за някоя от гореизброените дейности се изисква разрешение, то такава ще бъде извършвана след получаването му.

Борд на директорите е в следния състав:

* Грийн Бърд Инвестмънтс Б.В. (НИДЕРЛАНДИЯ)
* МарCел Ян Вилий Деркс (НИДЕРЛАНДИЯ)
* Хенрикус Мария Вилхелмус Пелсерс (НИДЕРЛАНДИЯ)
1. **Информация за важни събития, настъпили през тримесечието и с натрупване от началото на финансовата година до края на тримесечието, и за тяхното влияние върху резултатите на дружеството**

През първото тримесечие не са настъпили важни събития, които да повлияят върху резултатите във финансовия отчет, както и не са сключвани договори, които излизат извън обичайната дейност на дружеството или се отклоняват от пазарните условия.

Алфа Енерджи ЕАД реализира приходи от продажба на продукция – произведена ел. енергия. Основните финансови показатели към 31.03.2017г. са както следва:

Нетекущите активи /общо/ - 10 333 хил.лв.

Текущите активи - 1 048 хил.лв.

Собствен капитал - 3 802 хил.лв.

Нетекущи пасиви /общо/ - 6 890 хил.лв.

Текущи пасиви - 689 хил.лв.

Приходи - 296 хил.лв.

Разходи - 411 хил.лв.

Загуба - 115 хил.лв

1. **Рискове и несигурности**

Анализът на риска се прави с цел да се определи степента на неопределеност на получаваните доходи. Степента на неопределеност се измерва като степен на флуктуация на потока от доходи във времето. Колкото по-непостоянна и променлива във времето е печалбата, толкова по-голяма е степента на неопределеност на риска за инвеститора.

**Валутен риск**

Дружеството е получило кредити от финансови институции в чуждестранна валута. Поради фиксирания курс евро/лев във връзка с кредитната експозиция на дружеството валутният риск е минимален. Дружеството не осъществява сделки в щатски долари или други валути, поради което няма риск, свързан с възможните промени на валутните курсове на щатския долар и/или други валути.

**Кредитен риск**

Максималният кредитен риск, свързан с финансовите активи, е до размера на преносната им стойност, отразена в баланса на дружеството. Търговските и другите вземания на дружеството се управляват активно от ръководството с цел избягване на рисковете.

**Лихвен риск**

Политиката е насочена към минимизиране на лихвения риск.Лихвеният риск представлява риска стойността на лихвоносните заеми на дружеството да варира вследствие на промени на пазарните лихвени проценти. Лихвените заеми, ползвани от дружеството, обикновено са заеми с фиксиран лихвен процент. Лихвеният риск се включва в категорията на макроикономическите рискове, поради факта, че предпоставка за промяна в лихвените равнища е появата на нестабилност във финансовата система на страната и на глобално ниво като цяло.

**Ликвиден риск**

Дружеството посреща нуждите си от ликвидни средства като внимателно планира, прогнозира, извършва и следи плащанията по погасителните планове на дългосрочните финансови пасиви, плащанията по оперативната дейност и др.  За целите на ръководството е изготвен годишен бюджет, чието изпълнение се следи и анализира, така че правилно и навременно да се предвиждат паричните потоци.

1. **Сделки със свързани и/или заинтересовани лица, както и информация за нововъзникнали съществени вземания и/или задължения за тримесечието**

Едноличен собственик на капитала е Грийн Бърд Инвестмънтс Б.В.(НИДЕРЛАНДИЯ).

Алфа Енерджи няма вземания от свързани лица.

Задълженията на дружеството към свързани лица са в размер на 7 хил. лева като получен заем.

През първото тримесечие на 2017 г. няма нововъзникнали съществени вземания или задължения. Текущите вземания са в размер на 186 хил.лв, а текущите задължения – 689 хил.лв.

Представляващ:........................................

 / Марсел Ян Вилий Деркс /